Наша прадпрыемства штогод заказвае спецыялістаў у беларускіх ВНУ. Паколькі мы прамысловае прадпрыемства, то зразумела, што ў асноўным гэта Беларускі нацыянальны тэхнічны ўніверсітэт. Нам патрэбныя спецыялісты тэхнічнага профілю, інжынеры-канструктары, якія разумеюць канструкцыю трактара, ведаюць яго тэхнічныя характарыстыкі і прынцыпы працы асобных яго вузлоў. Пасля БНТУ па колькасці выпускнікоў, якіх мы прымаем на працу, ідуць БДУ і БДЭУ. Кажучы мовай лічбаў: калі агульны гадавы набор новых маладых спецыялістаў з вышэйшай адукацыяй – 50-60 чалавек, то БДУ і БДЭУ – гэта дзесьці ў раёне 5 чалавек, якія прайшлі навучанне на дзённым аддзяленні. Калі ўлічваць завочнікаў, то лічба можа быць большай. У асноўным спецыялісты ад вашай ВНУ з адпаведнай кваліфікацыяй уладкоўваюцца ў маркетынгавыя і эканамічныя службы нашага прадпрыемства.